Durch Programm, Spiil, etc händ si die Kinder kenneglehrt und händ  sich so quasi bekannt gmacht im Slum. Villi vo dene Kinder chönne nid ind schuel, will si Kinder vo illegale Vietnamese sind und vo däm här kei aarächt uff d'Schuel händ. Und wenn si das Aarächt hätte, denn chönnte si sichs meischtens gar nid leischte an e staatlichi Schuel zgo. Die Staatlichi Schuel isch faktisch gratis, aber will d'Lehrer derart übel verdiene verlange si vo de Schüeler e art "Ussbildigsgäld" vo öppe 30 Rappe am Tag. Das isch im ganze Land so. Und das verunmöglicht ville Kinder e  schuelischi Ussbildig. Denn gitts natürlich no die Fäll wo d'Eltere d'Kinder zum schaffe bruuche und se drumm gar nid ind schuel lönd. Do versuecht me de Eltere öppis aazbiete wo glyychwärtig isch wie de Betrag wo s'Kind mit sinere Arbet iibringe chönnt. Aber vorzugswyys nid in form vo Gäld, sondern eher Ryys oder so.